RÅDETS GENNEMFØRELSESFORORDNING (EU) Nr. 261/2013

af 21. marts 2013

om gennemførelse af artikel 11, stk. 1 og 4, i forordning (EU) nr. 753/2011 om restriktive foranstaltninger over for visse personer, grupper, virksomheder og enheder på baggrund af situationen i Afghanistan

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EU) nr. 753/2011 af 1. august 2011 om restriktive foranstaltninger over for visse personer, grupper, virksomheder og enheder på baggrund af situationen i Afghanistan (1), særlig artikel 11, stk. 1 og 4, og

ud fra følgende betragtninger:

VEDTAGET DENNE FORORDNING:

Artikel 1

Bilag I til forordning (EU) nr. 753/2011 ændres som angivet i bilaget til nærværende forordning.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

(1) EUT L 199 af 2.8.2011, s. 1.

BILAG

I. Oplysningerne i listen i bilaget til forordning (EU) nr. 753/2011 om nedennævnte personer erstattes af de nedenfor anførte oplysninger.

A. Personer knyttet til Taleban

1. Abdul Jalil Haqqani Wali Mohammad (alias a) Abdul Jalil Akhund, b) Mullah Akhtar, c) Abdul Jalil Haqqani, d) Nazar Jan) Titel: a) Mawlawi, b) Mullah. Grunde til opførelse på listen: Talebanstyrets viceudenrigsminister. Fødselsdato: ca. 1963. Fødested: a) Arghandaabdistriktet, Kandaharprovinsen, Afghanistan, b) Kandahar by, Kandaharprovinsen, Afghanistan. Nationalitet: afghansk. Pasnummer: OR 1961825 (udstedt på navnet Mullah Akhtar, pas udstedt den 4. februar 2003 af det afghanske konsulat i Quetta, Pakistan, udløbet den 2. februar 2006). Andre oplysninger: a) Formodes at opholde sig i grænseområdet mellem Afghanistan og Pakistan, b) medlem af Talebans øverste råd siden maj 2007, c) medlem af det talebanske råds finanskommission, d) bror til Atiqullah Wali Mohammad. Dato for FN's opførelse på listen: 25.1.2001.

2. Atiqullah Wali Mohammad (alias Atiqullah) Titel: a) Haji, b) Mullah. Grunde til opførelse på listen: Talebanstyrets viceminister for offentlige arbejder. Fødselsdato: ca. 1962. Fødested: a) Tirin Kot-distriktet, Uruzganprovinsen, Afghanistan b) landsbyen Khwaja Malik, Arghandabdistriktet, Kandaharprovinsen, Afghanistan. Nationalitet: afghansk. Andre oplysninger: a) Har siden 2010 været medlem af Talebans øverste råds politiske kommission, b) formodes at opholde sig i grænseområdet mellem Afghanistan og Pakistan, c) tilhører Alizaistammen, d) bror til Abdul Jalil Haqqani Wali Mohammad. Dato for FN's opførelse på listen: 31.1.2001.

Yderligere oplysninger fra det beskrivende resumé af grundene til opførelse på listen fra sanktionskomitéen:

Efter Talebans erobring af Kabul i 1996 fik Atiqullah en stilling i Kandahar. I 1999 eller 2000 blev han udnævnt til første vicelandbrugsminister og derefter til viceminister for offentlige arbejder i Talebanstyret. Efter Talebanstyrets fald blev Atiqullah operationel officer for Taleban i det sydlige Afghanistan. I 2008 blev han stedfortræder for Talebanguvernøren for Helmandprovinsen i Afghanistan.

II. Følgende oplysninger tilføjes listen i bilag I til forordning (EU) nr. 753/2011

A. Personer knyttet til Taleban

1. Ahmed Shah Noorzai Obaidullah (alias a) Mullah Ahmed Shah Noorzai, b) Haji Ahmad Shah, c) Haji Mullah Ahmad Shah, d) Mawlawi Ahmed Shah, e) Mullah Mohammed Shah). Titel: a) Mullah, b) Mawlawi. Fødselsdato: a) 1. januar 1985, b) 1981. Fødested: Quetta, Pakistan. Pas nr.: Pakistansk pasnummer NC5140251, udstedt den 23. oktober 2009, udløber den 22. oktober 2014. Nationalt identifikationsnr.: Pakistansk nationalt identitetskortnummer 54401-2288025-9. Adresse: Quetta, Pakistan. Andre oplysninger: a) Ejer og driver Roshan Money Exchange. b) Har ydet finansielle ydelser til Gul Agha Ishakzai og andre talebanere i Helmandprovinsen. Dato for FN's opførelse på listen: 26.2.2013

Yderligere oplysninger fra det beskrivende resumé af grundene til opførelse på listen fra sanktionskomitéen:

Ahmed Shah Noorzai Obaidullah ejer og driver Roshan Money Exchange, der yder finansiel, materiel eller teknologisk støtte eller finansielle eller andre ydelser til eller til støtte for Taleban. Roshan Money Exchange opbevarer og overfører midler til støtte af Talebans militære operationer og Talebans rolle i den afghanske narkotikahandel. Fra 2011 har Roshan Money Exchange været én af de vigtigste udbydere af pengeoverførsler (eller »hawalaer«), som anvendes af Talebanembedsmænd i Helmandprovinsen i Afghanistan. Ahmed Shah har ydet hawala-ydelser til Talebanledere i Helmandprovinsen i et antal år og har fra 2011 været en betroet talebansk udbyder af pengeoverførsler. Primo 2012 beordrede Taleban Ahmed Shah til at overføre penge til et antal hawalaer i Lashkar Gah i Helmandprovinsen, hvorfra en højtstående Talebanleder derefter fordelte midlerne.

Ultimo 2011 konsoliderede Ahmed Shah flere hundrede tusinde US-dollar med henblik på videregivelse til Talebans finanskommission og overførte hundredtusindvis af US-dollar til Taleban, herunder højtstående Talebanledere. Ultimo 2011 modtog Ahmed Shah endvidere gennem sin hawalafilial i Quetta i Pakistan en overførsel på vegne af Taleban, penge der bl.a. blev brugt til at købe gødning og komponenter til improviserede eksplosive anordninger (IED), herunder batterier og sprængsnor. Medio 2011 gav lederen af Talebans finanskommission, Gul Agha Ishakzai, Ahmed Shah instruks om at deponere adskillige millioner US-dollar hos Roshan Money Exchange for Taleban. Gul Agha forklarede, at han, når der var behov for en pengeoverførsel, meddelte Ahmed Shah, hvem der var modtager for Taleban. Ahmed Shah stille herefter de krævede midler til rådighed gennem sit hawalasystem. Fra medio 2010 har Ahmed Shah flyttet penge mellem Pakistan og Afghanistan for Talebanledere og narkotikahandlere. Ud over sine støtteaktiviteter har Ahmed Shah også doneret store, men uspecificerede pengebeløb til Taleban i 2011.